નવી દિલ્હીઃ ફટાફટ ક્રિકેટના જમાનામાં દર વર્ષે ઘણી નવી ટી-૨૦ લીગની શરૂઆત થઈ રહી છે. આઇપીએલ બાદ હાલ તામિલનાડુ પ્રીમિયર લીગ (ટીએનપીએલ)માં ક્રિકેટના ચોગ્ગા-છગ્ગાનો વરસાદ ધમાલ મચાવી રહ્યો છે, પરંતુ આ બધા વચ્ચે એવા અહેવાલો મળી રહ્યા છે કે વધુ એક નવી લીગની શરૂઆત થવાની છે. આ લીગનું નામ છે, ‘ઇન્ડિયન ચેમ્પિયન્સ લીગ’ (આઇસીએલ). સૂત્રોની વાત માનીએ તો આ લીગની શરૂઆત વર્ષના અંતમાં કે જાન્યુઆરી-૨૦૧૭માં થઈ શકે છે. એવું કહેવામાં આવી રહ્યું છે કે આ લીગની શરૂઆત ઇન્ડિયાની કંપની મેગપાઇ ગ્રૂપના ઉદ્યોગપતિ મળીને કરી રહ્યા છે.